**BURSE DE AJUTOR SOCIAL**

**PERIOADA DE DEPUNERE A DOSARELOR ESTE 26.10.2023-16.11.2023 LA COMPARTIMENTUL SECRETARIAT STUDENȚI DE LUNI PÂNĂ VINERI ÎN INTERVALUL ORAR 13-15**

**Acte necesare pentru obținerea burselor sociale pentru semestrul I al anului universitar 2023-2024**

Pentru obţinerea bursei de ajutor social, studenţii vor depune **următoarele documente: *cererea de bursă, însoțită de declarația de venituri, declarația GDPR student, declarația GDPR rude însoțită de copia CI, documentele justificative completate și semnate și extras de cont.***

Bursa de ajutor social se poate cumula cu o altă categorie de bursă.

Actele justificative pentru obţinerea burselor de ajutor social se vor referi la perioada **octombrie 2022-septembrie 2023, conform art. 13, din OME 6463/02.10.2023**.

 **Documentele justificative pentru solicitarea burselor de ajutor social sunt:**

1. adeverinţe cu veniturile brute si nete totale lunare ale părinţilor sau soţului (soţiei) încadraţi în muncă şi, eventual, al studentului (studentei) pentru perioada (**octombrie 2022-septembrie 2023)**.

 **sau**

 cupoanele de pensii pentru perioada (**octombrie 2022-septembrie 2023),**

 **sau**

adeverinţe cu ajutorul de şomaj sau ajutorul social de la Oficiul Forţelor de Muncă sau cupoanele pentru perioada (**octombrie 2022-septembrie 2023**);

sau

indemnizația de creștere a copilului pentru perioada (**octombrie 2022-septembrie 2023**);

1. adeverinţe de la Administraţia financiară, pe numele fiecărui membru al familiei (student, tată, mamă sau susținătorii legali), cu venitul net pentru anul 2022 și anul 2023;

Pentru cei din mediul rural adeverinţe de la primărie cu venitul agricol net pentru anul 2022 și anul 2023.

1. adeverinţe de elev sau student la învăţământul de stat, învăţământ cu frecvenţă sau copie după certificatul de naştere pentru fraţii (surorile) sau copiii studenţilor care nu au îndeplinit vârsta de şcolarizare;
2. copie după certificatul de deces pentru studenţii care au părinţii decedaţi sau hotărâre de divorţ pentru studenţii cu părinţi divorţaţi;
3. copie după certificatul de căsătorie pentru studenţii căsătoriţi;
4. cupon/extras de cont bancar pentru alocații copii pentru perioada **octombrie 2022-septembrie 2023;**
5. cupon/extras de cont bancar pentru alocații de plasament pentru perioada **octombrie 2022-septembrie 2023;**
6. Certificat de la medicul specialist, altul decât cel de familie în care să se prezinte evoluția și tabloul clinic al problemei medicale de care suferă studentul (cu viză de la cabinetul medical studențesc);

**Alte documente:**

1. cerere pentru acordarea bursei sociale descărcată de pe site sau de la secretariatul facultății;
2. Declarație GDPR student descărcată de pe site sau de la secretariatul facultății;
3. Declarație GDPR rude descărcată de pe site sau de la secretariatul facultății;
4. declaraţie pe proprie răspundere a veniturilor realizate de familia solicitantului descărcată de pe site sau de la secretariatul facultății;
5. copia cărții de identitate a solicitantului;
6. extras de cont bancar în care se dorește virarea bursei din lunile octombrie sau noiembrie 2023;

**Pentru orice situație atipică mai dificil de interpretat, cum ar fi cazul în care nici un membru al familiei nu realizează venituri, un părinte domiciliază/lucrează în străinătate, sau alte situații, se impune anchetă socială.**

Beneficiarii burselor sociale sunt, ***în următoarea ordine de priorități*:**

**Beneficiarii burselor sociale pot fi:**

 a) studenții orfani de unul sau ambii părinți, studenții care provin din familii monoparentale sau studenții proveniți din centre de plasament și care nu realizează venituri peste plafonul pentru acordarea bursei sociale;

b) studenții bolnavi de tuberculoză, care se află în evidența unităților medicale, pe perioada tratamentului tuberculostatic, diabet insulinonecesitant, boli maligne, sindroame de malabsorbție severe, boală cronică de rinichi în program de dializă, astm bronșic persistent moderat sau sever, epilepsie grand mal, cardiopatii congenitale, hepatită cronică cu fibroză avansată (stadiul F3 sau F4), glaucom, miopie gravă, boli imunologice autoimune forme severe, boli rare, tulburări din spectrul autist, boli hematologice severe care necesită tratament continuu sau spitalizări frecvente, surditate bilaterală, fibroză chistică, cei infectați cu virusul HIV sau bolnavi de SIDA, cei cu handicap locomotor și încadrați într-un grad de invaliditate, fără a se lua în considerare nivelul venitului mediu pe membru de familie; c) studenții a căror familie nu a realizat în cele 12 luni înainte de începerea anului universitar adică pentru perioada **octombrie 2022-septembrie 2023** un venit lunar net mediu per membru de familie mai mare decât salariul de bază minim net pe economie (1981 lei).

***În vederea acordării burselor pentru susținerea financiară a studenților, determinarea venitului lunar mediu net al familiei studentului se realizează, până la împlinirea vârstei de 26 de ani, luând în calcul toate veniturile nete cu caracter permanent realizate de toți membrii familiei, supuse impozitului pe venit.***

***Pentru studenţii cu vârsta între 26 şi 35 de ani, venitul lunar mediu net al acestuia se va calcula ţinând cont doar de veniturile personale ale acestora şi al persoanelor pe care le are în grijă, precum copii, soț/soţie etc., în conformitate cu prevederile legale în vigoare.***

**Studenții care solicită burse, trebuie să dețină la dosarul personal actele de studii în original (Diploma de BAC și foaia matricolă pt studii de licență sau Diploma de BAC si Diploma de licență și Anexele pt studii de master/Adeverința de licență). Dosarele incomplete nu vor fi acceptate.**

Venitul net **1981** lei/membru.

**Termen limita – 16 noiembrie 2023.**

**Programul primirii documentelor este intre orele 13-15, de luni până vineri la biroul ,,Secretariat studenți”.**